 Kogi FMC: Àwọn Jàndùkú kó àwọn àkọsilẹ ilé ìwòsàn, ẹrọ kọmpútà ati fóónù àwọn dókìtà lọ Sáájú ní àwọn dókítà ti pè fún ìpàdé oníròyìn láti lówùrọ òní, láti bèèrè fún ibùdó àyẹwò ní ìpínlẹ Kogi. Bákan náà ni àwọn òṣìṣẹ fẹ sọ èrò wọn lóri ìpèníjà ti àwọn òṣìṣẹ ilé ìwòsàn náà ń kojú lásìkò ààrùn Covid-19 yìí. Àwọn iròyin tì ẹ leè ní ìfẹ síí: Ọkan lára òṣìṣẹ ilé ìwòsàn náà to ba BBC Yoruba sọrọ labẹ asọ ni ariwo àwọn oṣiṣẹ ni òun gbọ, lásìkò ti òún pè láti báwọn sọrọ lórí ìpàdé ti ó yẹ kó wáye lówùrọ òní. Osisẹ Alukoro fun ilé ìwòsàn náà, ọgbẹni Abdullahi fìdí rẹ múlẹ fún BBC Yoruba pé, lóòtọ ni ìṣèlẹ náà wáyé. Deede aago mẹjọ owurọ la gbọ pe awọn janduku ọhun ya bo ile iwosan ijọba naa, wọn n yin ibọn soke laibikita, ti wọn si dẹru ba awọn alaisan to wa nibẹ. Ọkan nínú àwọn òṣìṣẹ ilé ìwòsàn náà fí ìdí rẹ múlẹ pé gbogb àwọn òṣìṣẹ ilé ìwòsàn náà ti lọ silé bótill jẹ pé àwọn aláìsàn pọ lórí àkéte àìsàn tó lágbára. Òṣìṣẹ náà sàlàyé pé àwọn ti ni ìṣòrò pẹlú gómínà ìpínlẹ Kogi sajú àsìkò yìí pé, ilé ìwòsàn FMC ti ń gbẹyìn gbẹbọ jẹ fúu ìjọba lórí ọpé kò sí ààrùn Covid-19 ni ìpínlẹ Kogi. O ní gbogbo ìgbà ni àwọn ènìyàn ń wá ti ǹkan tó n ṣe wọn sì jọ mọ ààrùn Covid-19 sùgbọn kò sí ẹrọ àyẹwó àti pé ni ọpọ ìgbà ni àwọn máa n dari wọn lọ si ilú Abuja. Ìjọba tún paá láṣẹ pé kí ilé ìwòsàn náà má dari àwọn ènìyàn sí ilé ìwòsàn Abuja mọ láì gba àṣẹ láti ọdọ ìjọba ìpínlẹ Kogi, Lẹyìn èyí ọpọ àwọn ti FMC fi sọwọ si Abuja ló ní ààrùn náà. Láìpẹ yìí ọkan nínú òṣìṣẹ ilé ìwòsàn FMC náà kú nípa ààrùn Coronavirus, èyí sì ló fàá ti ọpọ àwọn òṣìṣẹ ṣe fẹ ṣe ìpàdé láti sọ ẹdùn ọkàn wọn fú ìjọba. Ẹwẹ, àtẹjáde ti ìjọba ìpínlẹ Kogi fisíta sàlàyé pé àwọn ẹbi aláìsàn kan níle ìwòsàn náà ti wọn kọ láti tójú, dé bi pé o wá bí ọmọ sí ẹnu ọnà ilé ìwòsàn náà. Nítori náà, wàhálà tó ṣẹlẹ lówùrọ yìí wáyé nítori pé àwọn afẹhónúhàn náà jẹ ẹbí àwọn aláìsàn ti àwọn aláṣẹ ilé ìwòsàn FMC kọ láti tójú. : Ìròyìn sọ pé àwọn jàndùkú yabo ilé ìwòsàn ìjọba àpapọ FMC to wa nílùú Lokoja, ìpínlẹ Kogi, ti wọn sì kó gbogbo àwọn àkọsilẹ ilé ìwòsàn, àwọn kọmpútà ati fọọnù àwọn dókìtà lọ. 